Okresná prokuratúra Vranov nad Topľou 
Nám. Slobody 5, 093 80 Vranov nad Topľou 	

Sp. zn. : Pv 914/12/7713	Vranov nad Topľou, 10.2.2014
EEČ : 2-61-37-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 4.1.2013, spisová značka Pv 914/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
          Obvinený sa skutku dopustil tým, že v dobe od 12.10.2012 do 26.10.2012 v mieste svojho trvalého bydliska XXXXX, na odbernom mieste s elektromerom č. 3305733, po tom, čo v elektromerovom rozvádzači umiestnenom v chodbe na prízemí bytového domu si z hlavného tlačidlového vypínača, zo svorky fázy L1 napojil mimo merania vodičom CY 4 mm elektroinštaláciu svojho bytu, neoprávnene odoberal elektrickú energiu, ktorej odber podlieha spoplatneniu na základe osobitného predpisu, čím týmto konaním pre  spoločnosť XXXXX, spôsobil škodu  vo výške  7,20.- €. 

Uznesením prokurátora Okresnej prokuratúry Vranov nad Topľou zo dňa 4.1.2013, spisová značka Pv 914/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
          Uznesením prokurátora Okresnej prokuratúry vo Vranove nad Topľou sp. zn. Pv 914/12-7 zo dňa 04.01.2013, bolo podľa § 216 ods. 1) Trestného poriadku podmienečne zastavené trestné stíhanie obvineného XXXXX, nar. XXXXX vo Vranove nad Topľou, trvale bytom XXXXX vykonávané pre prečin krádeže podľa § 212 ods. 2, písm. e) Trestného zákona na tom skutkovom základe, že tento v dobe od 12.10.2012 do 26.10.2012 v mieste svojho bydliska XXXXX na odbernom mieste s elektromerom č. 3305733, po tom, čo v elektromerovom rozvádzači umiestnenom na chodne v prízemí bytového domu si z hlavného tlačidlového vypínača, zo svorky fázy L1 napojil mimom merania vodičom CY 4 mm elektroinštaláciu svojho bytu a následne neoprávnene odoberal lektrickú energiu ktorej odber podlieha sploplatneniu na základe osobitného predpisu, čím týmto konaním pre spoločnosť XXXXX spôsobil škodu podľa odborného vyjadrenia vo výške 7,20.- €. 

         Vyššie uvedená skúšobná doba uplynula dňa 09.01.2014.

         V rámci zisťovania, či boli resp. sú splnené podmienky na postup podľa § 217 ods. 1) Trestného poriadku, dozorujúci prokurátor vyžiadal správy o povesti na obvinenú počas trvania  skúšobnej  doby  a  to  z miesta  jej  trvalého  bydliska,  Obvodného  oddelenia  PZ XXXXX a Ookresného úradu XXXXX  Okrem toho zabezpečil aj  aktuálny odpis z registra trestov. Z  takto  získaných informácií a údajov zistil, že obvinený počas  skúšobnej doby viedpol riadny život, nedopustil sa žiadneho vážneho priestupku a nie je známy ani prípad porušenia občianskeho spolužitia z jeho strany. Rovnako zo správ Obvodného oddelenia PZ XXXXX a  Ookresného úradu XXXXX vyplýva, že obvinený nemá žiadny záznam zo šetrenia pre spáchanie závažného priestupku a nevedie sa voči nemu ani žiadne trestné konanie, pričom aj podľa aktuálneho odpisu z registra trestov nemá  novší záznam potvrdzujúci existenciu takýchto konaní. 

		Vzhľadom na vyššie uvedené, bolo potrebné rozhodnúť tak, ako je to uvedené vo výrokovej časti tohto uznesenia.       

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dušan Hurta
prokurátor